Täheaeg. Täheaeg ehk sideeriline aeg mõõdab tähtede näivat liikumist. Pärast ühe sideerilise ööpäeva möödumist on taevasfäär koos oma tähtedega taas vaatleja suhtes algses asendis. Taevasfääril on valitud üks kindel punkt, mille liikumist jälgitakse - kevadise võrdpäevsuse punkt ehk kevadpunkt. Sisuliselt mõõdab sideeriline ööpäev Maa  täispöörde tegemist ümber oma telje. Sideerilise aja voolamine on sama muutumatu kui Maa pöörlemine. Maa pöörlemise kiirus aeglaselt väheneb, seega sideeriline ööpäev aeglaselt pikeneb. Peale aeglase ühtlase aeglustumise esineb ka korrapäratuid muutusi, mille suurusjärk on millisekund.